Diari Oficial de la Generalitat Valenciana


Sumari del DOGV 4421, del 20-01-2003 (2003/189)

Informació pública de l'acord de ple municipal sobre l'aprovació de proposta del programa d'actuació integrada 12, 12A i 12B de l'Ajuntament de Nules.
------------------------------------------------------------------------------------------------------------------------------------------------------

### Dades del document

Número de DOGV
:   4421

Data del DOGV
:   20-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/189


Organisme emissor
:   Ajuntament de Nules

Tipus de document
:   Anunci

Informació pública de l'acord de ple municipal sobre l'aprovació de proposta del programa d'actuació integrada 12, 12A i 12B de l'Ajuntament de Nules. [2003/S189]
  
José Luis Sánchez Pérez, secretari de l'Ajuntament de Nules, certifica:
  
Que en l'acta de la sessió celebrada per l'Ajuntament ple el dia 15 d'abril de 2002 al punt 11é. Aprovació, si procedix, proposta de programa d'actuació integrada 12, 12 A i 12 B, consta, aprovat per 10 vots a favor, del grup municipal Partit Popular i grup municipal mixt, i 7 en contra del grup municipal Partit Socialista i grup municipal Esquerra Unida, i literalment copiat, el següent:
  
Acord
  
Primer
  
Aprovar l'alternativa tècnica i la proposta de la Urbanizadora Constitución, SL, perquè permet que els propietaris puguen pagar amb terrenys les obres d'urbanització, en els següents termes.
  
1. Al·legacions.
  
Escrit número 4.051, de 22 de setembre de 1999, de Mª Teresa Cases Fandos, l'Ajuntament es dóna per assabentat del titular de la finca.
  
Escrit número 4.282, d'11 setembre de 1999 de l'Institut Valencià de l'Habitatge:
  
a) L'Ajuntament es dóna per assabentat del titular de la finca.
  
b) No s'estima que es pot produir indefensió si s'han pogut presentar al·legacions.
  
Escrit número 93, d'11 de gener de 2000 de la Urbanizadora Constitución. No es valora esta al·legació ja que s'accepta la proposta presentada per la Urbanizadora Constitución per altres motius.
  
Escrit número 329, de 28 de gener de 2000 de Carmen Arnau Cases. Les qüestions plantejades no són rellevants en este moment del procediment; en qualsevol cas es deixa constància per a la redacció del projecte de reparcel·lació que Carmen diu que la parcel·la de referència 2959318 té una superfície de 469 m2.
  
Escrit número 330 de 28 de gener de 2000, de Jesús Arnau Cases. Les qüestions plantejades no són rellevants en este moment del procediment. Al·lega discrepàncies respecte de la superfície de la seua parcel·la.
  
Escrit número 331, de 28 de gener de 2000, d'Aurelia Lucas Mechó. No s'accepta la proposició de l'Agrupació Calvari per les raons exposades per la qual cosa no cal entrar en altres aspectes de l'al·legació.
  
Escrit número 509, de 9 de febrer de 2000, de Vicente Carratalá Benito. D'acord amb la seua sol·licitud i amb independència dels motius per ell adduïts, s'aprova la proposta de la Urbanizadora Constitución.
  
Escrit número 1.010, de 13 de març de 2000, de José Miguel Arnau Cases. Es desestima esta al·legació perquè l'Ajuntament entén que ha d'executar-se el Pla General vigent i, per tant, urbanitzar-se tot el sòl urbà pendent d'execució.
  
2. Pla de reforma interior.
  
Aprovar el pla de reforma interior.
  
3. Avantprojecte d'urbanització.
  
Aprovar l'avantprojecte d'urbanització amb les següents modificacions que s'introduiran en el projecte d'urbanització a redactar.
  
Clavegueram
  
El col·lector 1 es disposarà amb el pendent en sentit contrari i el col·lector general discorrerà en prolongació del col·lector 4 en compte de en prolongació del col·lector 5.
  
Els perfils longitudinals hauran de modificar-se per a resoldre l'anteriorment disposat, per a corregir errors que han lliscat en l'avantprojecte i perquè la profunditat de la xarxa de clavegueram siga suficient.
  
Les unions dels conductes seran elàstiques de campana, o d'un altre tipus amb la mateixa estanquitat.
  
Els embornals seran sifònics. Per a la formació del sifó s'utilitzarà tub en forma de colze.
  
Es disposaran pous de registre a distàncies inferiors a 50 m. i en tots els punts de connexió.
  
Formigons
  
Seran de qualitats acords amb la EHE
  
Pavimentació
  
La capa de rodament serà d'àrid silici o porfíric.
  
La capa de rodament serà com a mínim de 4 cm., S-12, sobre capa de blinder que, com a mínim serà de 6 cm., G-20
  
En els llocs d'encreuament es realitzaran passos per a minusvàlids.
  
Es realitzarà la pavimentació de la totalitat dels terrenys destinats a vials inclosos en l'àmbit de la unitat i fins a resoldre adequadament la unió amb la urbanització existent.
  
Senyalització
  
El projecte inclourà la senyalització vertical i horitzontal de tot el seu àmbit i de la zona exterior immediata afectada per l'actuació.
  
Xarxes elèctriques
  
La LABT a instal·lar que figura en el plànol 14.1 per la vorera que recau al Calvari ha d'instal·lar-se subterrània.
  
L'entroncament, situat al costat del Calvari, de la LSMT que es projecta, amb la LAMT, existent i el traçat d'estes línies ha d'adequar-se de forma que es facilite l'execució en subterrani la prolongació de la línia i deixa totalment lliure la zona ja urbanitzada.
  
Instal·lació d'enllumenat.
  
Es garantirà una il·luminància mínima de càlcul de 30 lux (21 lux en servici).
  
Estes condicions s'adequaran especialment en els encreuaments de carrers i en els cantons.
  
Així mateix, es posarà especial atenció en les unions amb la instal·lació existent, que haurà de reflectir-se en els plànols.
  
El quadre de comandaments disposarà dels següents elements:
  
- Armari CPM-3 per a 3 comptadors i armari per a maniobra (igual al de comptadors però sense espiera).
  
- Diferencial i magnetotèrmic per a maniobra i reductor de fluix.
  
- Diferencial i magnetotèrmics d'entrada en cada circuit (encara que no facen falta caldrà deixar lloc, almenys, per a 3 circuits). Estos diferencials seran AFEISA o semblant, amb rearmament automàtic programable.
  
- Contactors Telemecanic en cada circuit (encara que no facen falta caldrà deixar lloc, almenys, per a 3 circuits).
  
- Rellotge astronòmic d'AFEISA.
  
- Magnetotèrmics d'eixida individuals (unipolars).
  
- Endoll i pereta amb interruptor.
  
Les lluminàries seran del tipus Vent IV H d'Indalux apta per a làmpares de 400 W, (encara que no es col·loquen làmpares de 400 W per no ser necessàries per a aconseguir la il·luminació requerida), o semblants de General Electric o una altra marca de qualitat, llevat que s'elegisquen en funció de criteris compositius, en este cas s'aconseguirà la mateixa il·luminació i nivells semblants de qualitat i facilitat de manteniment. Hauran de ser acceptades pels servicis tècnics municipals.
  
La caixa de protecció de lluminària serà, necessàriament, de tipus Claved, equipada amb 6 borns de llautó i 4 fusibles
  
Les línies seran subterrànies, a una profunditat mínima de 40 cm. i amb una secció mínima de 6 mm2.
  
Els tubs per a allotjar els conductors seran de doble embolcall segons la norma europea, o de PVC rígid, i tindran com a mínim, un diàmetre de 80 mm.
  
Arquetes, es col·locaran totes les necessàries, almenys, una per lluminària, però no allotjaran connexions, que es realitzaran en l'interior de les lluminàries o, si s'escau, en les columnes o bàculs.
  
En cap cas es realitzaran connexions soterrades o en arquetes.
  
Els conductors hauran d'arribar tots fins a l'última columna per a poder prolongar la instal·lació.
  
Especialment ha de quedar preparada perquè puga prolongar-se als trams contigus dels carrers Mossén Trinitari Mariner i dels Dolors, amb les tres lluminàries de 150 W en cada u dels trams, i ha de connectar-se ?a la instal·lació que es projecta- l'existent en el tram contigu a l'actuació del carrer de Santa Cecília.
  
Distribució d'aigua.
  
Ha de col·locar-se la canonada general de diàmetre 200 que el Pla General disposa al llarg del carrer Aín i carrer Pascuala Lauterio.
  
No cal independitzar la xarxa contra incendis de la xarxa de distribució d'aigua.
  
Haurà de comprovar-se amb els servicis tècnics municipals els punts en què pot connectar-se a la xarxa existent.
  
- Vàlvules de tancament elàstic, amb fuset d'acer inoxidable Belgicast
  
- Boques d'incendis Belgicast, en arqueta soterrada de fosa, amb enllaç de tipus Barcelona, diàmetre 3?; situades a distàncies menors de 200 m. mesures per espais públics connectades a la xarxa amb canonada de diàmetre mínim 100 mm.
  
- Boques de reg Belgicast en arquetes soterrada de fosa, amb enllaç tipus Barcelona, diàmetre 3 ?.
  
- Les arquetes i la resta d'elements de la xarxa es dimensionaran d'acord amb la NTE-IFA
  
- Canonades disposades a una profunditat mínima de 40 cm., recobertes d'arena fins al seu cobriment total, per a protecció de les mateixes.
  
Distribució d'aigua.
  
Es dissenyarà la xarxa i es disposaran les vàlvules i es sectoritzaran àrees. Les vàlvules de tall s'ubicaran de forma que es puga reparar qualsevol branca de la malla sense deixar sense servici a la resta de la mateixa i es connectarà la xarxa amb l'existent en tots els punts de contacte de la urbanització projectada amb la urbanització existent.
  
Canonades de polietilé, d'alta densitat, de 10 atmosferes de pressió de treball mínim, amb unions electrosoldables.
  
Les connexions domiciliàries es realitzaran amb collet de presa de fosa, entroncaments i colzes de llautó i tub de polietilé de 10 atmosferes de pressió de treball. Es deixaran acabades mitjançant tap, allotjades en arqueta soterrada, amb briol de fosa dúctil de 40 x 40 cm., segons model disposat en el municipi per a tal fi.
  
A més es disposarà la xarxa de reg per a tots els escossells i zones enjardinades amb les següents característiques:
  
- Escossells. Disposaran de sistema de reg per degoteig.
  
- Zones enjardinades. Equipades amb sistema de reg per aspersors emergents (rotors) o difusors (sense mesclar estos dos sistemes en una mateixa zona). S'adoptaran les mesures oportunes per a previndre els efectes en el sistema dels seients del terreny. En les zones que el requerisquen, podrà utilitzar-se també degoteig.
  
- Automatismes. Este sistema es dotarà de tots els automatismes necessaris per al seu perfecte funcionament.
  
Jardineria.
  
Els escossells quedaran lliures de tota classe de conductes i tindran com a mínim unes dimensions interiors de 0,60 x 1.20 M. Els dels arbres de gran port, com a mínim, 2 m. de diàmetre. S'acabaran sense rastell prefabricat, però degudament rematats.
  
4é. Proposició economicofinancera.
  
Aprovar la proposició economicofinancera presentada per la Urbanizadora Constitución, SL.
  
5é. Proposta de conveni.
  
Aprovar la proposta de conveni presentada per la Urbanizadora Constitución amb les següents condicions que prevaldran sobre les quals en dita proposada de conveni es contenen.
  
Termini.
  
El termini a què es referix l'estipulació 2.1 Del conveni es fixa en 24 mesos.
  
Vigència.
  
El termini de vigència del programa es fixa en 24 mesos.
  
Revisió de preus
  
No s'admetrà revisió de preus.
  
Garanties
  
Per a respondre del compliment de les obligacions del programa, l'urbanitzador depositarà una fiança de 116.306 euros i 90 cèntims, equivalent a 41.282.796 pessetes.
  
Esta garantia que no pot fraccionar-se, serà tornada a l'urbanitzador als nou mesos de la recepció de les obres d'urbanització completes de la totalitat del programa, llevat que hi haguera vicis o defectes en les obres, o en algun altre aspecte del programa, imputables a l'urbanitzador.
  
Totes les garanties podran ser executades per l'Ajuntament i aplicades a la conclusió del programa en els supòsits legalment previstos. La garantia a què es referix el paràgraf anterior podrà executar-se per al cobrament de les sancions o penalitzacions que puguen aplicar-se a l'urbanitzador.
  
Recepció de les obres
  
Prèviament a l'entrega de les obres, es procedirà a la connexió dels servicis d'aigua, enllumenat i clavegueram, previ avís i davall la supervisió dels servicis municipals.
  
La connexió a la xarxa d'energia elèctrica es realitzarà previ avís, i davall la supervisió, dels servicis municipals i de l'empresa subministradora.
  
Acabades les obres, l'urbanitzador oferirà formalment a l'Ajuntament, l'acceptació de les mateixes. Si l'obra es realitza per fases, haurà de sol·licitar-se l'acceptació de cada fase amb els mateixos requisits que per a la totalitat.
  
No s'acceptaran les obres ni instal·lacions que no s'ajusten a les especificacions aprovades, llevat que s'haja obtingut, prèviament a la seua execució o muntatge, la conformitat de l'Ajuntament.
  
 Esta conformitat haurà d'acreditar-se mitjançant escrit firmat per l'autoritat o funcionari que l'haja autoritzat.
  
A l'escrit sol·licitant l'acceptació s'acompanyaran els plans ?En paper i digitalitzats en format adequada als mitjans informàtics de l'Ajuntament- es reflectiran les característiques i traçat finals de tots els servicis i obres realitzades, Certificat de conformitat a les instal·lacions expedit per les empreses concessionàries que hagen de prestar els servicis de telefonia, distribució d'energia elèctrica i de gas, documentació acreditativa de la legalització de la instal·lació dels servicis en la Conselleria competent i el certificat de finalització de les obres expedit per la direcció facultativa que haurà d'adjuntar, com a mínim, certificats de laboratori de realització de les següents proves i els seus resultats, i un informe de la direcció facultativa sobre eixos resultats:
  
1. Xarxes d'abastiment d'aigua:
  
a) Estanquitat 1 prova total o de cada part
  
b) Pressió interior 1 prova total o de cada part
  
2. Subbase de balastre natural
  
Densitat in situ 3
  
3. Base de balastre artificial
  
Compactació (cada 500 m2 de capa compactada)
  
Densitat in situ 5
  
4. Capes d'aglomerat asfàltic
  
a) Material (cada 500 tones o fracció per tipus)
  
Assaig Marshall complet 1
  
Contingut de lligant 1
  
Granulometria àrids extrets 1
  
b) Compactació (cada 500 m2 de capa compactada)
  
Densitat in situ 3
  
Hauran d'obtindre's les següents qualitats:
  
Esplanada 98% PM
  
Balastres naturals 98% PM
  
Balastres artificials 100%
  
Aglomerat :
  
Estabilitat . 10 kN
  
Deformació. 2 - 3 mm.
  
Compactació 97% Marshall
  
Pressió de prova de la xarxa d'aigua. 10 atmosferes
  
En l'acord de recepció de la urbanització, s'establirà el termini (en principi de nou mesos) després del qual el manteniment de cada u dels servicis i instal·lacions passarà a dependre de l'Ajuntament. Mentre, serà per compte de l'urbanitzador.
  
Rebudes les obres i complides totes les obligacions que arreplegue el programa, començarà a comptar el termini de garantia, de nou mesos, transcorregut el qual sense incidències, l'Ajuntament es farà càrrec de la conservació de la urbanització, i aniran a càrrec seu les despeses corresponents, i es cancel·larà la garantia reglamentària del programa.
  
Segon.
  
Facultar tan àmpliament com siga possible en dret, a l'alcalde per a l'execució d'este acord.
  
I perquè conste i tinga els efectes oportuns, val també de notificació als interessats, i es comunica que es troba l'acta pendent d'aprovació, d'acord amb l'article 206 del Reglament d'Organització i Funcionament s'expedix la present d'orde de l'alcalde i amb el seu vist i plau.